**ANEXA 9. MODUL DE CALCUL AL ASISTENŢEI NERAMBURSABILE ÎN CAZUL PROIECTELOR GENERATOARE DE VENIT – PENTRU PROIECTELE CU O VALOARE DE CEL PUŢIN CONTRAVALOAREA ÎN LEI A 1 MIL. EURO**[[1]](#footnote-1)

*Baza legală: Regulamentul General (CE) nr. 1083/2006 stabilind prevederile generale privind Fondul European pentru Dezvoltare Regională, Fondul Social European şi Fondul de Coeziune, art. 55*

*Documentul de lucru a Comisiei Europene* - *Orientări privind metodologia de realizare a analizei Costuri-beneficii*

Conform prevederilor art. 55 alin. 1 din Regulamentul General nr. 1083/2006 stabilind prevederile generale privind Fondul European pentru Dezvoltare Regională, Fondul Social European şi Fondul de Coeziune, proiect generator de venituri reprezintă orice operaţiune care implică o investiţie într-o infrastructură a cărei utilizare este supusă unor taxe suportate direct de utilizatori, sau orice operaţiune care implică vânzarea sau închirierea unui teren sau a unui imobil, sau orice altă furnizare de servicii contra unei plăţi.

În conformitate cu art. 55 alin. 6 din Regulamentul General nr. 1083/2006, **prevederile privind proiectele generatoare de venituri nu se aplică proiectelor care fac obiectul reglementărilor privind ajutorul de stat,** în sensul articolului 87 din Tratatul de înfiinţare a Comunităţilor Europene.

Cheltuielile eligibile ale proiectelor generatoare de venituri nu trebuie să depăşească valoarea actualizata a costului investiţiei minus valoarea actualizata a veniturilor nete din această investiţie într-o anumită perioadă de timp pentru:

* investiţii în infrastructură; sau
* alte proiecte la care se pot estima valoarea veniturilor în avans.

În situaţiile în care nu tot costul investiţiei este eligibil pentru co-finanţare, venitul net va fi alocat pro rata la partea eligibilă şi ne-eligibilă a costului investiţiei.

Economiile la costurile de operare realizate de proiecte trebuie să fie luate în considerare la determinarea „necesarului de finanţare” (deoarece acestea sunt echivalente cu veniturile nete). Economiile la costurile de operare pot fi ignorate dacă proiectul nu generează venituri din încasările directe de la utilizatorii bunurilor/serviciilor sau se poate demonstra că acestea sunt compensate de o reducere egală a subvenţiilor de operare (se va explica în mod corespunzător şi se va susţine cu dovezi) .

***Necesarul de finanţare din fonduri publice (FEDR şi fonduri publice naţionale - aşa numitul gap funding) -*** reprezintă acea parte a costurilor de investiţie necesare proiectului care nu poate fi finanţată de proiectul însuşi si prin urmare are nevoie sa fie finanţată din fonduri publice nerambursabile.

In calculul necesarului de finanţare, încasările(intrările) ce se vor lua in calcul la determinarea fluxurilor financiare vor fi:

* încasări directe de la utilizatorii bunurilor şi/sau serviciilor rezultate din proiect
* Cheltuielile financiare (plata dobânzilor, etc.) şi amortizările nu vor fi luate în calculul necesarului de finanţare.

Cheltuiala eligibilă, EE, nu poate depăşi necesarul de finanţare, astfel:

Max EE = reprezintă *maximumul cheltuielilor eligibile =* CIA-VNA (1)

unde

 CIA este costul de investiţie actualizat

 VNA este venitul net actualizat

 CE reprezintă total costuri eligibile aferente proiectului;

 VD este valoarea de decizie (valoarea la care se aplică rata de cofinanţare)

Necesarul de finanţare (diferenta de finanţare) este egal cu diferenţa dintre valoarea actualizată a costurilor de investiţie a proiectului şi venitul net;

Rata necesarului de finanţare, R, se calculează astfel: (2)

R = (CIA-VNA) /CIA

Rata necesarului de finanţare reprezintă partea din investiţie care nu poate fi auto-finanţată/auto-susţinută de proiectul însuşi.

Atunci când nu toate costurile investiţiei pentru un proiect sunt eligibile, rata necesarului de finantare se aplica numai cheltuielilor eligibile

*VD = CE\*R (3)*

Grantul (finantarea nerambursabila a unui proiect) se va calcula tinandu-se cont de procentul de cofinantare stabilit

 *G = VD\*CR* (4)

unde *G* reprezintă finantarea nerambursabilă

CR = reprezinta rata de co-finanţare

MODUL DE CALCUL AL ASISTENŢEI NERAMBURSABILE ÎN CAZUL PROIECTELOR GENERATOARE DE VENIT

|  |  |  |  |
| --- | --- | --- | --- |
| **Descriere** |  | **IMPLEMENTARE\*** | **OPERARE** |
|  |  | Anul 1 | Anul 2 | Anul n | Anul n+1 | Anul n+2 | … | Anul n+5  |
| Costurile totale ale investiţiei | CI = CE + CN | CI1 | CI2 | CI3 |  |  |  |  |
|  |  |  |  |  |  |  |  |  |
| Costuri eligibile ale investitiei | CE = Suma (CEi), unde i=1,n | CE1 | CE2 | CEn |  |  |  |  |
|  |  |  |  |  |  |  |  |  |
| Costuri ne-eligibile ale investiţiei | CN = Suma (CNi), unde i=1,n | CN1 | CN2 | CNn |  |  |  |  |
|  |  |  |  |  |  |  |  |  |
| Costuri operaţionale ale proiectului  | Ct, unde t=1,n+5 | C1 | C2 | Cn | Cn+1 | Cn+2 |  | Cn+5 |
|  |  |  |  |  |  |  |  |  |
| Venituri operationale | Vtunde t=1,n+5 | V1 | V2 | Vn | Vn+1 | Vn+2 |  | Vn+5 |
|  |  |  |  |  |  |  |  |  |
| Valoarea reziduala | VR |  |  |  |  |  |  | VRn+5 |
|  |  |  |  |  |  |  |  |  |
| Venituri nete anuale | VNt = Vt – Ct unde t=1,n+5  | VN1 | VN2 | VNn | VNn+1 | VNn+2 |  | VNn+5 |
|  |  |  |  |  |  |  |  |  |
| Rata de actualizare | d = 5% | d |  |
|  |  |  |  |  |  |  |  |  |
| Factorul de actualizare anual | Ft = 1 / (1 + d)t -1 unde t=1,n+5 | F1 | F2 | Fn | Fn+1 | Fn+2 |  | Fn+5 |
|  |  |  |  |  |  |  |  |  |
| Costul de investiţie actualizat  | CIA = sum (Fi x CIi) | CIA |  |
|  |  |  |  |  |  |  |  |  |
| Venit net actualizat al proiectului  | VNA = sum (VNt x Ft) +VR | VNA |  |
|  |  |  |  |  |  |  |  |  |
| Rata necesarului de finanţare | R = (CIA-VNA) / CIA | R |  |
|  |  |  |  |  |  |  |  |  |
| Valoarea de decizie | VD = R\*CE | VD |  |
|  |  |  |  |  |  |  |  |  |
| Valoarea asistentei nerambursabile (Grant) | G = VD x CR | G |  |
|  |  |  |  |  |  |  |  |  |
| Valoarea contributiei beneficiarului | B = CE – G + CN | B |  |
|  |  |  |  |  |  |  |  |  |

* n – este anul de finalizare al proiectului
1. Se va folosi cursul INFOREURO din luna depunerii cererii de finanţare [↑](#footnote-ref-1)